JayJayThrowThrow/commonwealth-wiki-mix huggingface dataset:
അപർണ്ണ സെൻ

ഇന്ത്യൻ ചലച്ചിത്ര മേഖലയിലെ ഒരു നടിയും സംവിധായകയുമാ‍ണ് അപർണ്ണ സെൻ() (ജനനം: ഒക്ടോബർ 25, 1945 - ).
ആദ്യ ജീവിതം

ഒരു ബംഗാളി ബ്രാഹ്മണ കുടുംബത്തിലാണ് അപർണ്ണ ജനിച്ചത്.സിനിമാനിരൂപകനായ ചിദാനന്ദദാസ് ഗുപ്തയുടെ പുത്രി. ചെറുപ്പംമുതൽ യൂറോപ്യൻ ആർട്ട് ഫിലിമുകൾ കാണാൻ അവസരമുായി. ബംഗാളിൽ കവിയായിരുന്ന ജിബന്ദന ദാസിന്റെ ബന്ധുവായിരുന്ന സുപ്രിയ സെൻ ഗുപ്തയാണ് മാതാവ്. സ്കൂൾ ജീവിതം കൊൽക്കത്തയിൽ ആയിരുന്നു. പിന്നീട് ഉന്നത വിദ്യഭ്യാസവും കൊൽക്കത്തയിൽ തന്നെ ആയിരുന്നു.
അഭിനയ ജീവിതം

തന്റെ 16 മത്തെ വയസ്സിലാണ് അപർണ്ണ തന്റെ അഭിനയ ജീവിതം തുടങ്ങുന്നത്. ഉത്പൽദത്തിന്റെ ലിറ്റിൽ തിയേറ്റർ ഗ്രൂപ്പിൽ നടിയായിരുന്നു.1961 ലെ തീൻ കന്യ എന്ന സത്യജിത് റേ സംവിധാനം ചെയ്ത ചിത്രത്തിൽ ആദ്യമായി അഭിനയിച്ചു. ഇതിനു ശേഷവും സത്യജിത് റെയുടെ കൂടെ ഒരു പാട് ചിത്രങ്ങളിൽ അഭിനയിച്ചിട്ടുണ്ട് .
തുടർന്ന് 1970 വരെ പലചിത്രങ്ങളിലും അഭിനയിച്ചു. മുഖ്യധാരയിലുള്ള പല നാടകങ്ങളിലും സിനിമകളിലും അഭിനയിച്ചു.
1981 ൽ രജനികാന്തിനോടൊപ്പം ഒരു ഹിറ്റ് തമിഴ് ചിത്രത്തിൽ അഭിനയിച്ചു.
സംവിധായക വേഷത്തിൽ

1981 ൽ അപർണ്ണ തന്റെ ആദ്യ ചിത്രം സംവിധാനം ചെയ്തു.ശശികപൂർ നിർമിച്ച 36 ചൌരംഗി ലെയിൻ എന്ന ഈ ചിത്രത്തിന്റെ തിരക്കഥയും എഴുതിയത് അപർണ്ണ തന്നെയാണ്. ഈ ചിത്രത്തിന്റെ സംവിധാനത്തിന്റെ ദേശീയ ചലച്ചിത്രപുരസ്കാരവും ലഭിച്ചു. പിന്നീട് ധാരാളം വിജയ ചിത്രങ്ങൾ അപർണ്ണ സംവിധാനം ചെയ്തു.പടിഞ്ഞാറൻ ആർട്ട് ഫിലിമുകളുടെ മനഃശാസ്ത്രപരമായ റിയലിസവും, സ്ത്രീകഥാപാത്രങ്ങൾക്ക് പ്രാധാന്യം നൽകുന്ന സമീപനവും അവരുടെ ചിത്രങ്ങളിലുടനീളം കാണാം.
2002 ൽ ഇറങ്ങിയ മി.& മിസ്സിസ്സ്.അയ്യർ എന്ന ചിത്രം വളരെയധികം ശ്രദ്ധേയമായി. മകളായ കൊങ്കണ സെൻ ശർമ്മ ഈ ചിത്രത്തിൽ അഭിനയിച്ചിരുന്നു. 2005 ലെ 15 പാർക് അവന്യൂ എന്ന ചിത്രവും ശ്രദ്ധേയമായി. 2008 ൽ ദ ജാപ്പനീസ് വൈഫ് എന്ന ചിത്രം ഇറങ്ങി. ഇതിൽ റൈമ സെൻ, രാഹുൽ ബോസ് എന്നിവരാണ് അഭിനയിച്ചത്.

ശബ്‌ന ആസ്മിയുടെ ആദ്യത്തെ ടി.വി. നാടകം പിക്‌നിക് സംവിധാനം ചെയ്തത് അപർണ്ണ ആണ് .
സ്വകാര്യ ജീവിതം

അപർണ്ണ സെൻ മൂന്ന് പ്രാവശ്യം വിവാഹം ചെയ്തിട്ടുണ്ട്. ആദ്യം സഞ്ജയ് സെന്നിന്റെ വിവാഹം ചെയ്തു. പിന്നീട് മുകുൽ ശർമ്മ എന്ന പത്രപ്രവർത്തകനെ വിവാഹം ചെയ്തു. ഈ വിവാഹങ്ങൾ എല്ലാം പിരിഞ്ഞതിനുശേഷം ഇപ്പോൾ കല്യാൺ റേയുമായി അപർണ്ണ കഴിയുന്നു. കമാലിനി ശർമ്മ, കൊങ്കണ സെൻ ശർമ്മ എന്നീ രണ്ട് മക്കളുണ്ട്.
അവലംബം
പുറത്തേക്കുള്ള കണ്ണികൾ

*
* Profile at calcuttaweb.com
* MyBindi.com interview
* Rediff interview, 2002
* Rediff profile, 1999
* Rediff interview, 1998

വർഗ്ഗം:1945-ൽ ജനിച്ചവർ
വർഗ്ഗം:ഒക്ടോബർ 25-ന് ജനിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ഹിന്ദി ചലച്ചിത്രസംവിധായകർ
വർഗ്ഗം:ബംഗാളി ചലച്ചിത്രനടിമാർ
വർഗ്ഗം:മികച്ച തിരക്കഥാകൃത്തിനുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:മികച്ച സംവിധായകർക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:ബംഗാളി ചലച്ചിത്രസംവിധായകർ
രാഖി സാവന്ത്

ബോളിവുഡ് ചലച്ചിത്ര മേഖലയിലെ ഒരു നടിയും, നർത്തകിയും, ടെലിവിഷൻ അഭിനേത്രിയുമാണ് രാഖി സാവന്ത്.
ജീവചരിത്രം

രാഖി ജനിച്ചതും വളർന്നതും മുംബൈയിലാണ്. പിതാവ് ഒരു പോലീസ് ഉദ്യോഗസ്ഥനായിരുന്നു. രാഖിയുടെ ജനനനാമം നീരു എന്നാണ്. വിദ്യാഭ്യാസം പൂർത്തീകരിച്ചത് മുംബൈയിലെ മിത്തിഭായി കോളേജിൽ നിന്നാണ്. തന്റെ സ്കൂൽ കാലഘട്ടത്തിൽ തന്നെ രാഖിക്ക് ഒരു ചിത്രത്തിൽ ഐറ്റം ഗാനത്തിൽ അഭിനയിക്കാൻ അവസരം ലഭിച്ചിരുന്നു. ‘
രാഖി സാവന്ത് അഭിനയത്തിൽ കൂടുതൽ വിവാദങ്ങളിലൂടെയാണ് മാധ്യമങ്ങളിൽ ശ്രദ്ധ നേടിയിട്ടുള്ളത്. തന്റെ പിതാവിന് ചലച്ചിത്ര രംഗത്തേക്ക് മകൾ വരുന്നതിൽ താൽപ്പര്യമില്ലായിരുന്നു. ഇതുമൂലം രാഖി തന്നെ മാതാപിതാക്കളിൽ നിന്ന് പിരിഞ്ഞാണ് താമസിക്കുന്നത്.,
നച്ച് ബലിയെ എന്ന നൃത്ത റിയാലിറ്റി പരിപാടിയിൽ പങ്കെടൂത്തിരുന്നു. ഇതിലും ചില വിവാദങ്ങളിൽ പെട്ടിരുന്നു. ഇന്ത്യൻ പ്രിമിയർ ലീഗിന്റെ 2008 ലെ മത്സരങ്ങളുടെ ഫൈനൽ മത്സരത്തിൽ രാഖി നൃത്തം അവതരിപ്പിച്ചിരുന്നു. എൻ ഡി ടി വി യിലെ രാഖി കാ സ്വയംവർ എന്ന റിയാലിറ്റി ഷോയിലൂടെ ഇപ്പോൾ എലേഷ് പരുജൻവാല എന്ന യുവാവിനെ ജീവിതപങ്കാളിയായി തെരഞ്ഞെടുത്തു.
അവലംബം
പുറത്തേക്കുള്ള കണ്ണികൾ

*


വർഗ്ഗം:1978-ൽ ജനിച്ചവർ
വർഗ്ഗം:ഡിസംബർ 25-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ഇന്ത്യൻ മോഡലുകൾ
വർഗ്ഗം:ഇന്ത്യൻ ടെലിവിഷൻ നടിമാർ
വർഗ്ഗം:ഇന്ത്യൻ ടെലിവിഷൻ അവതാരകർ
വർഗ്ഗം:മറാഠി വ്യക്തികൾ
സുധാ ചന്ദ്രൻ

ഇന്ത്യൻ ചലച്ചിത്ര മേഖലയിലെ ഒരു നടിയാ‍ണ് സുധ ചന്ദ്രൻ. (ജനനം: 1964). തന്റെ ഒരു കാൽ 1982-ൽ ഒരു അപകടത്തിൽ നഷ്ടപ്പെട്ടിട്ടും അഭിനയ നൃത്ത രംഗത്തേക്ക് തിരിച്ചു വന്ന ഒരു നടിയാണ് സുധ ചന്ദ്രൻ.
ആദ്യകാലജീവിതം

1965 സെപ്റ്റംബർ 27 ന് മുംബൈയിലാണ് സുധ ചന്ദ്രൻ ജനിച്ചത്. താൻ ജനിച്ചതും വളർന്നതും മുംബൈയിലാണെന്നും എന്നാൽ തന്റെ കുടുംബത്തിന്റെ വേരുകൾ തമിഴ്‌നാട്ടിലെ തിരുച്ചിറപ്പള്ളിയിലെ വയലൂരിൽ നിന്നാണെന്നും അവർ ഒരു അഭിമുഖത്തിൽ പറഞ്ഞിരുന്നു. പിതാവ് കെ.ഡി. ചന്ദ്രൻ USIS ൽ ജോലി ചെയ്തിരുന്ന ഒരു മുൻകാല അഭിനേതാവുമായിരുന്നു. മുംബൈയിലെ മിത്തിബായ് കോളേജിൽ നിന്നും ബി.എ. ബിരുദം നേടിയ സുധാ ചന്ദ്രൻ തുടർന്ന് സാമ്പത്തിക ശാസ്ത്രത്തിൽ എം.എ. യും നേടി.
അഭിനയ ജീവിതം

1984 ൽ മയൂരി എന്ന തെലുഗു ചിത്രത്തിൽ തന്റെ തന്നെ ആത്മക്ഥാശം ഉള്ള ചിത്രത്തിൽ അഭിനയിച്ചു. പിന്നീട് 1986ൽ ഈ ചിത്രം ഹിന്ദിയിലേക്ക് പുനർനിർമ്മാണം ചെയ്തു. മയൂരി എന്ന ചിത്രത്തിലെ അഭിനയത്തിന് 1986 ൽ പ്രത്യേക ദേശീയ ചലച്ചിത്രപുരസ്കാരം ലഭിച്ചു.

ടെലിവിഷൻ പരമ്പരകളുടെ നിർമ്മാതാവായ ഏക്ത കപൂർ നിർമ്മിച്ച പരമ്പരകളിൽ സുധ അഭിനയിച്ചിട്ടൂണ്ട്. സോണി ടെലിവിഷൻ ചാനലിൽ അടുത്തിടെ നടന്ന ഝലക് ദിഖലാജ എന്ന റിയാലിറ്റി പരിപാടിയിൽ പങ്കെടുത്തു.
ചിത്രങ്ങൾ
പുറത്തേക്കുള്ള കണ്ണികൾ

*
* Her first film on IMDB

വർഗ്ഗം:1964-ൽ ജനിച്ചവർ
വർഗ്ഗം:സെപ്റ്റംബർ 21-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:മലയാള ടെലിവിഷൻ നടിമാർ
മിലിന്ദ് സോമൻ

ബോളിവുഡ് ചലച്ചിത്ര മേഖലയിലെ ഒരു നടനും, ഒരു മോഡലുമാണ് മിലിന്ദ് സോമൻ() (ജനനം: നവംബർ 4, 1965 ). മിലിന്ദ് ജനിച്ചത് സ്കോട്ലലന്റിലാണ്. എഴു വർഷം അവിടെ താമസിച്ചതിനു ശേഷം കുടുംബം ഇന്ത്യയിലേക്ക് വരികയായിരുന്നു.
ഔദ്യോഗിക ജീവിതം

ഇന്ത്യൻ മോഡലുകളിൽ വിജയകരമായ ഒരു മോഡലാണ് മിലിന്ദ്. ആദ്യ കാലങ്ങളിൽ ബുദ്ധിമുട്ടീയ മിലിന്ദിന് ഒരു പ്രധാന അവസരം ലഭിച്ചത് അലിഷ ചിനായ് പാടീയ ഒരു സംഗീത ആൽബമായ മേഡ് ഇൻ ഇന്ത്യയിൽ അഭിനയിച്ചതാണ്. ഈ ആൽബത്തിലെ പാട്ടുകൾ ഏഷ്യയിലെങ്ങും വൻ വിജയമായിരുന്നു .

അഭിനയ ജീവിതവും ഒരു ശരാശരിയായിരുന്നു. ഒരു നായക വേഷത്തിൽ ശ്രദ്ധേയമായ ഒരു വേഷം ചെയ്യൻ മിലിന്ദിന് ഇതുവരെ കഴിഞ്ഞിട്ടില്ല.
സ്വകാര്യ ജീവിതം

ജൂലൈ 2006-ൽ മിലിന്ദ് തന്റെ സുഹൃത്തായ മൈലീനെ വിവാഹം കഴിച്ചു. പക്ഷേ, ഇവർ പിന്നീട് പിരിഞ്ഞു.
അവലംബം

*Imdb page for Milind Soman
*Milind Soman Biography
*Milind Soman marries French co-star Mylene Jampanoi
*Milind Soman to produce TV series for children
*Models charged for appearing 'nude'
*Catwalk from the ramp to the big screen

വർഗ്ഗം:1965-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:നവംബർ 4-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:ഇന്ത്യൻ മോഡലുകൾ
ഗ്രേസി സിംഗ്

ഗ്രേസി സിംഗ് (ജനനം: ജൂലൈ 20, 1980 ) പ്രധാനമായും ഹിന്ദി , തെലുങ്ക് സിനിമകളിലാണ് അഭിനയിക്കുന്ന ഒരു ഇന്ത്യൻ നടിയാണ് . ലഗാൻ , മുന്നാ ഭായ് എംബിബിഎസ് എന്നീ ചിത്രങ്ങളിലെ അഭിനയത്തിലൂടെയാണ് അവർ കൂടുതൽ അറിയപ്പെടുന്നത് സിംഗ് ഒരു പരിശീലനം ലഭിച്ച ഭരതനാട്യം , ഒഡീസി നർത്തകി കൂടിയാണ് .
കരിയർ

ഇന്ത്യയിലെ ഡൽഹിയിൽ ജനിച്ച സിംഗ് തന്റെ കരിയർ ആരംഭിച്ചത് "ദി പ്ലാനറ്റ്സ്" എന്ന നൃത്ത സംഘത്തിലൂടെയാണ്. 1997-ൽ പുറത്തിറങ്ങിയ അമാനത്ത് എന്ന ടെലിവിഷൻ പരമ്പരയിലായിരുന്നു അവരുടെ ആദ്യ അഭിനയ വേഷം . 1999-ൽ ബംഗാളി ചിത്രമായ സുന്ദോരി ബൗ എന്ന സിനിമയിൽ അഭിനയിച്ചു . തുടർന്ന് അശുതോഷ് ഗോവാരിക്കറുടെ ഇതിഹാസ സ്‌പോർട്‌സ്-നാടകമായ ലഗാൻ എന്ന സിനിമയിൽ ആമിർ ഖാനൊപ്പം ഒരു ഗ്രാമീണ സുന്ദരിയുടെ വേഷം ചെയ്തു. ഈ വേഷത്തിൽ മികച്ച പുതുമുഖ നടിക്കുള്ള ഫിലിംഫെയർ അവാർഡിന് നാമനിർദ്ദേശം ചെയ്യപ്പെട്ടു ,കൂടാതെ ഏറ്റവും മികച്ച പുതുമുഖ നടിക്കുള്ള സ്‌ക്രീൻ അവാർഡ് നേടി .

ലഗാന് ശേഷം , മുന്നാ ഭായ് എംബിബിഎസ് , സന്തോഷാം എന്നിവയുൾപ്പെടെ ഹിന്ദിയിലും തെലുങ്കിലും വിജയകരമായ ചില ചിത്രങ്ങളിൽ സിംഗ് അഭിനയിച്ചു . ലാഖ് പർദേശി ഹോയേ പോലുള്ള പഞ്ചാബി ചിത്രങ്ങളിലും ജയരാജ് സംവിധാനം ചെയ്ത ലൗഡ്‌സ്പീക്കർ എന്ന മലയാള ചിത്രത്തിലും അവർ അഭിനയിച്ചിട്ടുണ്ട് .

2015-ൽ, &ടിവിയിലെ സന്തോഷി മാ എന്ന പരമ്പരയിൽ ദേവി സന്തോഷി എന്ന കഥാപാത്രത്തെ അവതരിപ്പിച്ചുകൊണ്ട് സിംഗ് ടെലിവിഷനിലേക്ക് തിരിച്ചുവന്നു .
ഫിലിമോഗ്രാഫി
ടെലിവിഷൻ
അവാർഡുകൾ

* 2002: ലഗാൻ എന്ന ചിത്രത്തിലെ അഭിനയത്തിന് മികച്ച നടിക്കുള്ള ഐഐഎഫ്എ അവാർഡ് - വനിതാ താരം - നേടി .
* 2002: ലഗാനിലെ ഏറ്റവും മികച്ച പുതുമുഖ നടിക്കുള്ള സ്‌ക്രീൻ അവാർഡ് നേടി .
* 2002: ലഗാനിലെ മികച്ച വനിതാ അരങ്ങേറ്റത്തിനുള്ള സീ സിനി അവാർഡ് ലഭിച്ചു
* 2002: നാമനിർദ്ദേശം ചെയ്യപ്പെട്ടു - മികച്ച പുതുമുഖ നടിക്കുള്ള ഫിലിംഫെയർ അവാർഡ് - ലഗാൻ
* 2019: വിജയിച്ചു - ഗ്ലോബൽ എക്സലൻസ് അവാർഡുകൾ - ഇന്ത്യൻ സിനിമയ്ക്കുള്ള സംഭാവനയ്ക്കുള്ള അവാർഡ്
പുറത്തേക്കുള്ള കണ്ണികൾ

*

വർഗ്ഗം:1980-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ജൂലൈ 20-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
വിജയശാന്തി

മലയാളം, തമിഴ്, തെലുഗു, കന്നട, ഹിന്ദി എന്നീ ഭാഷകളിലായി 185 -ലധികം ചിത്രങ്ങളിൽ അഭിനയിച്ചിട്ടുള്ള ഒരു ഇന്ത്യൻ ചലച്ചിത്രനടിയാണ് വിജയശാന്തി (ജനനം: ജൂൺ 24, 1964).
ആദ്യ ജീവിതം

തന്റെ പേരായ ശാന്തി എന്നതിനു മുന്പിൽ തന്റെ ബന്ധുവും തമിഴ് , തെലുഗു ഭാഷകളിലെ പ്രധാന നടിയുമായ വിജയ ലളിതയുടെ പേരിന്റെ ആദ്യ വാക്കും കൂട്ടി ച്ചേർത്താണ് വിജയശാന്തി എന്ന പേരിട്ടത്. 1979 ലാണ് വിജയശാന്തി തന്റെ അഭിനയ ജീവിതം തുടങ്ങിയത്. 15 വയസ്സിൽ കള്ളൂക്കൾ ഏരം എന്ന തമിഴ് ചിത്രത്തിൽ അഭിനയിച്ചു കൊണ്ട് തുടക്കം കുറിച്ചു. ഈ ചിത്രം സംവിധാനം ചെയ്തത് മികച്ച സംവിധായകനായ ഭാരതി രാജ ആയിരുന്നു. ആ വർഷം തന്നെ തെലുഗു ചിത്രത്തിൽ സൂപ്പർസ്റ്റാർ കൃഷ്ണ യുമൊന്നിച്ച് കിലാഡി കൃഷ്ണുഡു എന്ന ചിത്രത്തിൽ അഭിനയിച്ചു. ആദ്യ കാലങ്ങളിൽ ഗ്ലാമർ വേഷങ്ങളാണ് വിജയശാന്തി ചെയ്തത്.
ആക്ഷൻ നായിക പരിവേഷം

1990 ൽ ഇറങ്ങിയ കർത്തവ്യം എന്ന ചിത്രത്തിലെ പോലീസ് വേഷം ദേശീയ ചലച്ചിത്രപുരസ്കാരത്തിന് അർഹമായി. ആന്ധ്ര സംസ്ഥാന മികച്ച ചലച്ചിത്രനടി പുരസ്കാരവും ഈ ചിത്രത്തിലെ അഭിനയത്തിന് ലഭിച്ചു. ഈ ചിത്രത്തിലെ വിജയം ഒരു ഗ്ലാമർ വേഷങ്ങളുടെ പരിവേഷം കളഞ്ഞ് ഒരു ആക്ഷൻ നായിക പരിവേഷം വിജയശാന്തിക്ക് കൊടുത്തു.
രാഷ്ട്രീയ ജീവിതം

1997 ൽ ഭാരതീയ ജനത പാർട്ടിയോടൊത്ത് വിജയശാന്തി തന്റെ രാഷ്ട്രീയ ജീവിതം തുടങ്ങി.
പുറത്തേക്കുള്ള കണ്ണികൾ

*
* Vijaya Santhi Videos by MovieName
* Vijaya Santhi Videos


വർഗ്ഗം:1964-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ജൂൺ 24-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:ഇന്ത്യയിലെ അഭിനേതാക്കളായ രാഷ്ട്രീയക്കാർ
അമൃത റാവു

ബോളിവുഡ് ചലച്ചിത്ര രംഗത്തെ ഒരു നടിയും മോഡലുമാണ് അമൃത റാവു (. , (ജനനം: ജൂൺ 17, 1981)
ആദ്യജീവിതം

പിതാവ് ദീപക് റാവു. കർണ്ണാടകയിലെ ചിത്രപ്പൂരിലെ ഒരു ബ്രാഹ്മണ കുടുംബത്തിലാണ് അമൃത ജനിച്ചത്. അമൃതക്ക് പ്രീതികാ റാവു എന്ന ഒരു ഇളയ സഹോദരിയുമുണ്ട്. അമൃതക്ക് മാതൃഭാഷയായ കൊങ്കണിക്ക് പുറമെ, ഇംഗ്ലീഷ്, മറാത്തി, ഹിന്ദി, കന്നട എന്നീ ഭാഷകളും നന്നായി കൈകാര്യംചെയ്യാനറിയാം.
.

സ്കൂൾ ജീവിതം കഴിഞ്ഞത് മുംബൈയിലാണ്. മനഃശാസ്ത്രത്തിൽ ബിരുദം എടുത്തിട്ടുണ്ട്. കോളേജ് കാലഘട്ടത്തിൽ തന്നെ ഒരു പരസ്യകമ്പനിയുടെ പരസ്യ ചിത്രത്തിൽ അഭിനയിച്ചു.
അഭിനയ ജീവിതം

തന്റെ അഭിനയ ജീവിതം ആരംഭിച്ചത് ഒരു മോഡലായിട്ടാ‍ണ്. ആദ്യ ചിത്രത്തിൽ അഭിനയിക്കുന്നത് 2002 ലെ അബ് കെ ബരസ് എന്ന ചിത്രമാണ്. പക്ഷേ, 2003 ൽ ഇറങ്ങിയ ഇഷ്ക് വിഷ്ക് എന്ന ചിത്രത്തിലെ അഭിനയം ശ്രദ്ധേയമായി. ഇതിലെ അഭിനയത്തിന് മികച്ച പുതുമുഖത്തിനുള്ള ഫിലിംഫെയർ പുരസ്കാരം ലഭിച്ചു. പിന്നീട് 2004 ലെ മേം ഹൂ ന, 2006 ലെ വിവാഹ് എന്നീ ചിത്രങ്ങൾ മികച്ചതായിരുന്നു. ഈ വിജയ ചിത്രത്തിൽ ഷാഹിദ് കപൂർ ആയിരുന്നു നായകൻ.
ഈ ചിത്രത്തിലെ അഭിനയത്തിന് മികച്ച അഭിപ്രായം ലഭിക്കുകയും ഇത് ഒരു ദാദ ഫാൽകെ പുരസ്കാരം ലഭിക്കുന്നതിനും കാരണമായി.

അടുത്തിടെ ഒരു തെലുഗു ചിത്രത്തിൽ അഭിനയിച്ചത് വിജയമായി. 2007 ൽ ചിത്രങ്ങൾ ഒന്നും ഉണ്ടായിരുന്നില്ല. 2008 ൽ ശ്രേയസ് തൽപടെ നായകനായ വെൽക്കം ടു സജ്ജൻപ്പൂർ എന്ന ചിത്രം ശ്രദ്ധേയമായി.
അഭിനയിച്ച ചിത്രങ്ങൾ
അവലംബം
പുറത്തേക്കുള്ള കണ്ണികൾ

*

വർഗ്ഗം:1981-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ജൂൺ 17-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
ഡ്രാക്കുള III: ലെഗസി

ഡ്രാക്കുള III: ലെഗസി, ഡ്രാക്കുള II: അസെൻഷൻ-ന് ശേഷം പുറത്തിറങ്ങിയ ഹൊറർ ചലച്ചിത്രമാണ്. 2005-ലാണ് ഇത് പുറത്തിറങ്ങിയത്. പാട്രിക് ലൂസിയർ സം‌വിധാനവും ജോയൽ സോയ്സൺ തിരക്കഥാ രചനയും നിർവഹിച്ചിരിക്കുന്നു.
കഥ

ഡ്രാക്കുള എലിസബത്തിനൊപ്പം കാർപാത്തിയൻ പർവതനിരയിലെ തന്റെ കോട്ടയിലേക്ക് മടങ്ങിയെത്തിയതായി പിതാവ് ഉഫിസിയും ലൂക്കും കണ്ടെത്തി. എന്നിരുന്നാലും, ഡ്രാക്കുളയെ ഉഫിസി കളങ്കപ്പെടുത്തിയെന്ന ഭയത്താൽ, കർദിനാൾ സിക്വറോസ് ഈ ദൗത്യത്തിന് അനുഗ്രഹം നൽകാൻ വിസമ്മതിച്ചു. ഉഫിസി സ്വയം വ്യതിചലിച്ച് ലൂക്കോസിനൊപ്പം ബുക്കാറസ്റ്റിലേക്ക് പുറപ്പെടുന്നു.

ആഭ്യന്തരയുദ്ധം മൂലം റൊമാനിയയെ തകർത്തു, നാറ്റോ സമാധാന സേനാംഗങ്ങൾ തെരുവിലിറങ്ങുന്നു. ഉപേക്ഷിക്കപ്പെട്ട ഒരു ഗ്രാമത്തിൽ, ഒരു വാർത്താ റിപ്പോർട്ടറായ ജൂലിയയും അവളുടെ ക്യാമറാമാനും അടങ്ങിയ തകർന്ന ഹെലികോപ്റ്റർ ഉഫിസിയും ലൂക്കും കണ്ടെത്തി. ഗ്രാമത്തെ ഭയപ്പെടുത്തുന്ന വാമ്പയർ കോമാളികളാണ് ക്യാമറാമാൻ തിരിയുന്നത്, പക്ഷേ എല്ലാം ഉഫിസിയും ലൂക്കും നശിപ്പിക്കുന്നു. അവർ ജൂലിയയെ ഉപേക്ഷിക്കുന്നു, എന്നാൽ താമസിയാതെ ഒരു വിമത കെണിയിൽ അകപ്പെടും. അവർ ജൂലിയയെ വിമതർക്കൊപ്പം കണ്ടെത്തുന്നു, വാമ്പയർമാരെക്കുറിച്ചുള്ള ഒരു കഥയല്ലാതെ ഇംഗ്ലണ്ടിലേക്ക് മടങ്ങാൻ വിസമ്മതിക്കുന്നു.

മരണമില്ലാത്തവർ രാത്രിയിൽ വിമത താവളത്തെ ആക്രമിക്കുന്നു, പക്ഷേ ഉഫിസിയും ലൂക്കും ജൂലിയയും അതിജീവിച്ച് ഡ്രാക്കുളയുടെ കോട്ടയിലേക്ക് പോകുന്നു. അവിടെ അവർ എലിസബത്തിനെ കണ്ടെത്തുന്നു, മിക്കവാറും ഡ്രാക്കുളയുടെ ജീവിതരീതിയിലേക്ക് തിരിഞ്ഞു. ഡ്രാക്കുള ജൂലിയയെ മാരകമായി മുറിവേൽപ്പിക്കുകയും ദൈവത്തിന്റെ പാപമോചനത്തിലൂടെ മാത്രമേ അയാൾക്ക് യഥാർഥത്തിൽ മരിക്കാനാകൂ എന്ന് ഉഫിസിയോട് പറയുകയും ചെയ്യുന്നു, എന്നാൽ ഉഫിസി പുരാതന വാമ്പയറിനെ ഒരു യുദ്ധത്തിൽ ഏർപ്പെടുത്തുകയും ഒടുവിൽ അവനെ നശിപ്പിക്കുകയും ആദ്യം അവനെ കടിക്കുകയും രക്തം വറ്റിക്കുകയും, തുടർന്ന് ശിരഛേദം ചെയ്യുകയും, ശിരഛേദം ചെയ്യുകയും, താൻ പരിഗണിക്കണമെന്ന് പ്രഖ്യാപിക്കുകയും ചെയ്തു സ്വയം ക്ഷമിച്ചു. അതേസമയം, ലൂക്കോസ് അവളുടെ അഭ്യർത്ഥനപ്രകാരം എലിസബത്തിനെ ശിരഛേദം ചെയ്തു. ലൂക്ക് കോട്ടയിൽ നിന്ന് പുറത്തുപോകുമ്പോൾ, ഉഫിസി ഡ്രാക്കുളയുടെ സിംഹാസനത്തിൽ ഇരിക്കുന്നു, ജൂലിയ ഒരു വാമ്പയറായി പുനരുജ്ജീവിപ്പിച്ചു. ഡ്രാക്കുളയെ വാമ്പയർ പ്രഭുവായി ഉഫീസി വിജയിപ്പിക്കുന്നുവെന്നതിന്റെ സൂചനയോടെയാണ് ചിത്രം അവസാനിക്കുന്നത്.
പുറം കണ്ണികൾ

* ഔദ്യോഗിക വെബ്സൈറ്റ്
* Interview with Patrick Lussier
*


വർഗ്ഗം:ഹോളിവുഡ് ചലച്ചിത്രങ്ങൾ
വർഗ്ഗം:ഹൊറർ ചലച്ചിത്രങ്ങൾ
വർഗ്ഗം:2005-ൽ പുറത്തിറങ്ങിയ ചലച്ചിത്രങ്ങൾ
ദ്രവീകൃത പെട്രോളിയം വാതകം

വീടുകളിൽ പാചകാവശ്യത്തിനും, വാഹനങ്ങളിൽ ഇന്ധനമായും, താപോല്പാദനത്തിനും വേണ്ടി ഉപയോഗിക്കുന്ന ഹൈഡ്രോകാർബൺ വാതകങ്ങളുടെ മിശ്രിതമാണ്‌ ദ്രവീകൃത പെട്രോളിയം വാതകം (Liquefied Petroleum Gas; LPG). ഇപ്പോൾ എയറോസോൾ പ്രൊപ്പല്ലന്റായും റഫ്രിജറന്റായും ഉപയോഗിക്കപ്പെടുന്ന ക്ലോറൊഫ്ലൂറോകാർബണുകൾക്ക് (CFC)പകരം ഇവ ഉപയോഗിച്ചു വരുന്നു, അന്തരീക്ഷത്തിലെ ഓസോൺ പാളികൾക്ക് ദോഷം വരുത്തുന്നവയാണ് ക്ലോറോഫ്ലൂറോകാർബണുകൾ.

പ്രധാനമായും പ്രൊപ്പെയ്ൻ, ബ്യൂട്ടെയ്ൻ എന്നീ വാതകങ്ങളുടെ മിശ്രിതമാണ്‌ എൽ.പി.ജി. സാധാരണ നിലയിൽ പ്രൊപ്പയ്ൻ 40 ശതമാനവും ബ്യൂട്ടെയ്ൻ 60 ശതമാനവുമായിരിക്കും. പ്രൊപ്പിലീൻ, ബ്യൂട്ടിലീൻ എന്നിവയും ചെറിയ അളവിൽ കാണപ്പെടുന്നു.

എൽ.പി.ജി നിർമ്മിക്കുന്നത് പെട്രോളിയം അല്ലെങ്കിൽ ഈർപ്പമുള്ള പ്രകൃതിവാതകം ശുദ്ധീകരിച്ചുകൊണ്ടാണ്.1910ൽ ഡോ.വാൾട്ടർ സ്നെല്ലിങ് ആണ് ഇത്
ആദ്യം നിർമ്മിച്ചത്.വാണിജ്യാവശ്യങ്ങൾക്ക് വേണ്ടി പ്രത്യക്ഷപ്പെട്ടത് 1912ലാണ്.ഇത് ഒരു വാതകമായത് കൊണ്ട് കര-ജല മലിനീകരണങ്ങൾ സൃഷ്ടിക്കില്ല.
പക്ഷെ വായുമലിനീകരണം ഉണ്ടാക്കും.ഇതിന്റെ ജ്വലനതാപമൂല്യം 46.1 MJ/kg ആണ്.എൽ.പി.ജിയുടെ തിളനില സാധാരണ അന്തരീക്ഷ താപനിലയേക്കാൾ കുറവായതിനാൽ സാധാരണ താപനിലയിൽ ഇതിന് വേഗം ബാഷ്പീകരണം സംഭവിക്കും.അതിനിൽ സമ്മർദ്ദം ചെലുത്തിയ ഉരുക്കുപാത്രത്തിലാണ് സാധാരണ
എൽ.പി.ജി വിതരണം ചെയ്യുന്നത്.
റഫറൻസുകൾ

വർഗ്ഗം:ഇന്ധനങ്ങൾ
വർഗ്ഗം:വാതക ഇന്ധനങ്ങൾ
വർഗ്ഗം:ദ്രവീകൃത പെട്രോളിയം വാതക
ജെറാർഡ് ബട്ട്ലർ

ഒരു സ്കോട്ടിഷ് അഭിനേതാവാണ് ജെറാർഡ് ബട്ട്ലർ (ജനനം 13 നവംബർ 1969).
ആദ്യ ജീവിതം

സ്കോട്ട്ലാൻറിലെ ഗ്ലാസ്ഗോവിലാണ് ജെറാർഡിൻറെ ജനനം. എഡ്വേർഡ് ബട്ട്ലറും മാർഗരറ്റ് ഹാൻറണുമാണ് മാതാപിതാക്കൾ. മുതുമുത്തശ്ശൻമാരെല്ലാം അയർലൻറിൽ നിന്നുള്ളവരായിരുന്നു. കത്തോലിക്ക കുടുംബമാണ് ജെറാർഡിൻറേത്. ക്യുബെക്കിലുള്ള മോൺട്രിയാലിലാണ് ആദ്യ രണ്ട് വർഷം താമസിച്ചത്.
അവലംബം


വർഗ്ഗം:1969-ൽ ജനിച്ചവർ

വർഗ്ഗം:നവംബർ 13-ന് ജനിച്ചവർ


വർഗ്ഗം:സ്കോട്ടിഷ് ചലച്ചിത്ര നടന്മാർ
പ്രിയ ഗിൽ

ബോളിവുഡ് ചലച്ചിത്ര മേഖലയിലെ ഒരു നടിയാണ് പ്രിയ ഗിൽ (ജനനം:9 ഡിസംബർ, 1975). ഹിന്ദി കൂടാതെ തമിഴിലും, കന്നടയിലും മലയാളത്തിലും പ്രിയ അഭിനയിച്ചിട്ടുണ്ട്.
ആദ്യ ജീവിതം

1995-ൽ പ്രിയ ഗിൽ ഫെമിന മിസ് ഇന്ത്യ മത്സരത്തിൽ മൂന്നാം സ്ഥാനം കരസ്ഥമാക്കി മിസ്സ് ഇന്ത്യ ഇന്റർനാഷണൽ പട്ടം നേടി.
അഭിനയ ജീവിതം

അമിതാഭ് ബച്ചൻ കോർപ്പറേഷൻ നിർമ്മിച്ച 1996 ലെ തേരേ മേരെ സപ്നെ എന്ന ചിത്രത്തിലാണ് പ്രിയ ആദ്യമായി അഭിനയിച്ചത്. ഇതിൽ അർഷാദ് വർഷി, ചന്ദ്രചൂർ സിംങ് എന്നിവരായിരുന്നു അഭിനയിച്ചത്.
അവലംബം


പുറത്തേക്കുള്ള കണ്ണികൾ

*


*
*
*


വർഗ്ഗം:1975-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഡിസംബർ 9-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ഫെമിന മിസ് ഇന്ത്യ ജേതാക്കൾ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:മലയാളചലച്ചിത്രനടിമാർ
സാജിദ് ഖാൻ

ബോളിവുഡ് ചലച്ചിത്ര രംഗത്തെ ഒരു അഭിനേതാവാണ് സാജിദ് ഖാൻ (ജനനം: ഡിസംബർ 28, 1951). പ്രമുഖ ചലച്ചിത്രനിർമ്മാണ കമ്പനിയായ മെഹ്ബൂബ് സ്റ്റുഡിയോസ്ന്റെ സ്ഥാപകനായ മെഹ്ബൂബിന്റെ ദത്ത് പുത്രനാണ് സാജിദ്.
അഭിനയ ജീവിതം

തന്റെ ആറു വയസ്സുള്ളപ്പോൾ 1957 ൽ പിതാവിന്റെ കമ്പനിയിൽ നിർമ്മിച്ച ചിത്രമായ മദർ ഇന്ത്യ എന്ന ചിത്രത്തിൽ അഭിനയിച്ചു കൊണ്ടാണ് അഭിനയ ജീവിതത്തിന്റെ തുടക്കം. തന്റെ പിതാവിന്റെ അവസാന ചിത്രമായ 1962 ൽ ഇറങ്ങിയ സൺ ഓഫ് ഇന്ത്യ എന്ന ചിത്രത്തിലും അഭിനയിച്ചു.
പിന്നീടും ബോളിവുഡിൽ ധാരാളം ചിത്രങ്ങളിൽ അഭിനയിച്ചു.
പുറത്തേക്കുള്ള കണ്ണികൾ

*

വർഗ്ഗം:1951-ൽ ജനിച്ചവർ
വർഗ്ഗം:ഡിസംബർ 28-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:ഹിന്ദി ചലച്ചിത്രസംവിധായകർ
വർഗ്ഗം:2023-ൽ മരിച്ചവർ
തൃഷ കൃഷ്ണൻ

തമിഴ് തെലുഗു ചിത്രങ്ങളിലെ ഒരു നടിയാണ് തൃഷ കൃഷ്ണൻ () (ജനനം: മേയ് 4, 1983) .
ആദ്യ ജീവിതം

പാലക്കാട്ടുള്ള ഒരു അയ്യർ കുടുംബത്തിൽ കൃഷ്ണന്റേയും, ഉമ കൃഷ്ണന്റേയും മകളായി ജനിച്ചു. ചെന്നൈയിൽ ഉന്നത വിദ്യാഭ്യാസം ചെയ്തു. 1999 ലെ മിസ്സ്. സേലം മത്സരത്തിൽ പങ്കെടുത്തു. 1999 ലെ തന്നെ മിസ്സ്. ചെന്നൈ, 2001 ലെ മിസ്സ്. ഇന്ത്യ മത്സരങ്ങളിൽ പങ്കെടുത്തു.

ആദ്യ കാലങ്ങളിൽ പരസ്യ ചിത്രങ്ങളിൽ അഭിനയിച്ച് തുടങ്ങിയിരുന്നു.
അഭിനയ ജീവിതം

ജോഡി എന്ന ചിത്രത്തിൽ ഒരു കാമിയോ വേഷത്തിലാണ് തൃഷആദ്യമായി അഭിനയിച്ചത്. പിന്നീട് പ്രിയദർശൻ സംവിധാനം ചെയ്ത ലേയ്സ ലേയ്സ എന്ന ചിത്രത്തിൽ അഭിനയിച്ചു.
പക്ഷേ ആദ്യമായി ശ്രദ്ധേയമായ ഒരു വേഷത്തിൽ അഭിനയിച്ചത്, സൂര്യയോടൊപ്പം അഭിനയിച്ച മൌനം പേസിയാ‍തെ എന്ന ചിത്രമായിരുന്നു. പിന്നീട് വിക്രം നായകനായി അഭിനയിച്ച സാമി എന്ന ചിത്രത്തിലെ ചൂടൻ ഗാനരംഗങ്ങൾ തൃഷയെ മുൻനിര നായികമാരുടെ ഇടയിലേക്ക് ഉയർത്തി. വിജയ് നായകനായി അഭിനയിച്ച ഗില്ലി (2004) മറ്റൊരു വിജയമായിരുന്നു.
ഹേയ് ജൂഡ്, റാം (ചലച്ചിത്രം) തുടങ്ങിയ മലയാള ചലച്ചിത്രങ്ങളിൽ അഭിനയിച്ചിട്ടുണ്ട്.
അവലംബം
പുറത്തേക്കുള്ള കണ്ണികൾ

*Trisha Krishnan - Official Website
*

വർഗ്ഗം:1983-ൽ ജനിച്ചവർ
വർഗ്ഗം:മേയ് 4-ന് ജനിച്ചവർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:ഇന്ത്യൻ മോഡലുകൾ
വർഗ്ഗം:തെലുഗു ചലച്ചിത്രനടിമാർ
ഉദിത ഗോസ്വാമി

ബോളിവുഡ് ചലച്ചിത്ര രംഗത്തെ ഒരു അഭിനേത്രിയും മോഡലുമാണ് ഉദിത ഗോസ്വാമി(2 സെപ്റ്റംബർ1984).
അഭിനയ ജീവിതം

ആദ്യ കാലത്ത് പെപ്സി, ടൈറ്റൻ എന്നീ കമ്പനികളുടെ പരസ്യ ചിത്രങ്ങളിൽ അഭിനയിച്ചു. ആദ്യ ചിത്രം പൂജ ഭട്ട് സംവിധാനം ചെയ്ത പാപ് എന്ന ചിത്രമാണ്. ഇതിൽ നായകൻ ജോൺ ഏബ്രഹാം ആയിരുന്നു. പിന്നീട് സെഹർ എന്ന ചിത്രം ഇമ്രാൻ ഹാഷ്മിയോടൊപ്പം അഭിനയിച്ചു. ഷമിത ഷെട്ടിയും അഭിനയിച്ച ഈ ചിത്രം ചില വിവാദങ്ങളിൽ പെട്ടിരുന്നു. ഇതിൽ ഉദിതയുടെ അഭിനയം ശ്രദ്ധേയമായിരുന്നു.
ആദ്യ ജീവിതം

വിദ്യഭ്യാസം കഴിഞ്ഞത് ഡെഹ്‌റാഡൂണിലാണ്..
അവലംബം
പുറത്തേക്കുള്ള കണ്ണികൾ

*

വർഗ്ഗം:1984-ൽ ജനിച്ചവർ
വർഗ്ഗം:സെപ്റ്റംബർ 2-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ഇന്ത്യൻ മോഡലുകൾ
സയ്യിദ് ഖാൻ

ബോളിവുഡ് ചലച്ചിത്ര രംഗത്തെ ഒരു അഭിനേതാവാണ് സയ്യിദ് ഖാൻ (ഹിന്ദി: ज़ैईद ख़ान). (ജനനം: 27 ഏപ്രിൽ, 1980).
ആദ്യ ജീവിതം

പ്രമുഖ ബോളിവുഡ് നടനായിരുന്ന സഞ്ജയ് ഖാന്റെയും, സരിൻ ഖാന്റെയും പുത്രനാണ് സയ്യിദ് ഖാൻ. മൂന്ന് സഹോദരിമാരുണ്ട്. സ്കൂൾ ജീവിതം കഴിഞ്ഞത് കൊടൈക്കനാലിലാണ്.
അഭിനയ ജീവിതം

ആദ്യ ചിത്രം ഇഷ ഡിയോൾ നായികയായി അഭിനയിച്ച ചുരാ ലിയ ഹേ തുംനെ എന്ന ചിത്രമാണ്. പക്ഷേ, തന്റെ അഭിനയ ജീവിതത്തിലെ ഏറ്റവും വലിയ വിജയ ചിത്രം ഷാരൂഖ് ഖാൻ പ്രധാന വേഷത്തിൽ അഭിനയിച്ച് ഫറ ഖാൻ സംവിധാനം ചെയ്ത മേം ഹൂ ന എന്ന ചിത്രമാണ്. പിന്നീട് സഞ്ജയ് ദത്തിനൊപ്പം ദ്സ് എന്ന ചിത്രത്തിലും, 2008 ൽ വിവേകിനൊപ്പം മിഷൻ ഇസ്താംബുൾ എന്ന ചിത്രത്തിലും ശ്രദ്ധേയമായ വേഷങ്ങൾ ചെയ്തു.
അവലംബം
പുറത്തേക്കുള്ള കണ്ണികൾ

*

വർഗ്ഗം:1980-ൽ ജനിച്ചവർ
വർഗ്ഗം:ഏപ്രിൽ 27-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
സി.പി.ഐ. (എം.എൽ.) പീപ്പിൾസ് വാർ

ആന്ധ്രാ പ്രദേശിലെ ജനങ്ങൾക്കിടയിൽ വളരെ സ്വാധീനമുള്ളൊരു നക്സലൈറ്റ് നേതാവായ കൊണ്ടപ്പള്ളി സീതാരാമയ്യായുടെ നേതൃത്വത്തിൽ 1980, ഏപ്രിൽ 22-നാണ് സി.പി.ഐ. (എം.എൽ.) പീപ്പിൾസ് വാർ രൂപീകൃതമായത്. പീപ്പിൾസ് വാർ ഗ്രൂപ്പ് എന്നും അറിയപ്പെട്ടിരുന്നു. പീപ്പിൾസ് വാർ ഗ്രൂപ്പിന്റെ പ്രവർത്തനങ്ങൾ ആന്ധ്രാ പ്രദേശിലെ കരിംനഗർ ജില്ല, വടക്ക് തെലുങ്കാനാ പ്രദേശങ്ങൾ എന്നിവിടങ്ങളിലാണ് തുടങ്ങിയത്. പിന്നീടത് സംസ്ഥാനത്തിന്റെ ഇതര മേഖലകളിലേക്കും സംസ്ഥാനത്തിനു് പുറത്തേക്കും പടർന്ന് പിടിച്ചു.

1998-ൽ ബിഹാർ, ഝാർഖണ്ഡ് എന്നീ സംസ്ഥാനങ്ങൾ കേന്ദ്രീകരിച്ചു പ്രവര്ത്തിച്ചിരുന്ന സി.പി.ഐ. (എം.എൽ. പാർട്ടി യൂനിറ്റി ) എന്ന സംഘടന പീപ്പിൾസ് വാറിൽ ലയിക്കുകയുണ്ടായി.

ഇന്ന്, എം.സി.സി.ഐ.-യുമായി ലയിച്ച് സി.പി.ഐ. മാവോയിസ്റ്റ് എന്ന പേരിൽ അറിയപ്പെടുന്നു.
പ്രവർത്തനങ്ങൾ

ആന്ധ്രാപ്രദേശിലെ പ്രമുഖ നക്സലൈറ്റ് നേതാവും സി.പി.ഐ. (എം.എൽ.) (1977-പിരിച്ച് വിട്ടു) കേന്ദ്രകമ്മിറ്റിയിലെ അംഗവുമായിരുന്ന കൊണ്ടപ്പള്ളി സീതാരാമയ്യ ആയിരുന്നു ഈ പ്രസ്ഥാനത്തിനു രൂപം നല്കിയത്. വിദ്യാർത്ഥികൾക്കിടയിലും ആദിവാസി-കർഷകവിഭാഗങ്ങൾക്കിടയിലും സ്വാധീനമുണ്ടാക്കാൻ ഈ പ്രസ്ഥാനത്തിന്‌ സാധിച്ചിരുന്നു. ജന്മിമാരിൽ നിന്ന് പിടിച്ചെടുത്ത ആയിരക്കണക്കിന്‌ ഏക്കർ ഭൂമി കർഷകർക്കിടയിൽ വിതരണം ചെയ്യുകയും ലക്ഷക്കണക്കിന്‌ ആളുകൾ പങ്കെടുത്ത റാലികൾ സംഘടിപ്പിക്കുകയും ചെയ്തിട്ടുണ്ട്. ഇന്ത്യയിലെ പല സംസ്ഥാനങ്ങളിലും ഈ പ്രസ്ഥാനത്തിന്‌ നിരോധനം ഏർപ്പെടുത്തിയിരുന്നു.

2004-ൽ ആന്ധ്രപ്രദേശ് സർക്കാരുമായി നടത്തിയ സമാധാനചർച്ചകൾ ഏറെ ശ്രദ്ധ പിടിച്ചു പറ്റിയിരുന്നു. പോലീസുമായും അർദ്ധസൈനികവിഭാഗങ്ങളുമായും വർഷങ്ങളോളം തുടർന്നു വന്ന ഏറ്റുമുട്ടലിൽ ആയിരക്കണക്കിന്‌ പീപ്പിൾസ് വാർ പ്രവർത്തകർ മരണമടഞ്ഞിട്ടുണ്ട്.
1999 ഡിസംബർ 22-ന് പോളിറ്റ് ബ്യൂറോ അംഗങ്ങളായ മഹേഷ്, മുരളി, ശ്യാം എന്നിവരെ ആന്ധ്രപ്രദേശ് പോലീസ് തട്ടി കൊണ്ടു പോയി വെടി വെച്ചു കൊല്ലുകയുണ്ടായി. 2001-ൽ നടന്ന ഒന്നാം പാർട്ടി കോൺഗ്രസിൽ അഖിലേന്ത്യാജനറൽ സെക്രട്ടറിയായി ഗണപതി തിരഞ്ചെടുക്കപ്പെട്ടു.

2000 ഡിസംബർ 22-ന് രൂപം കൊണ്ട പീപ്പിൾസ് വാറിന്റ സൈനികവിഭാഗമഅയ പീപ്പിൾസ് ഗറില്ല ആർമി പോലീസിനും ജന്മിമാർക്കും അർദ്ധസൈനികവിഭാഗങ്ങൾക്കും എതിരായി നിരവധി ആക്രമണങ്ങൾ സംഘടിപ്പിക്കുകയുണ്ടായി.
അവലംബം
പുറത്തേക്കുള്ള കണ്ണികൾ

* പീപ്പിൾസ് മാര്ച്ച് വോയ്സ് ഓഫ് ഇന്ത്യൻ റവലൂഷൻ (മാവോയിസ്റ്റ് അനുകൂല മാസിക)
* മാവോയിസ്റ്റ് റസിസ്റ്റ്ന്സ് (മാവോയിസ്റ്റ് അനുകൂല ബ്ളോഗ്)
* നക്സല് റവലൂഷന് (മാവോയിസ്റ്റ് അനുകൂല ബ്ളോഗ്)
* ഭൂംകല് (മാവോയിസ്റ്റ് അനുകൂല ബ്ളോഗ്)
* സി.പി.ഐ. മാവോയിസ്റ്റ് ചരിത്രം ( വീഡീയോ )


വർഗ്ഗം:ഇന്ത്യയിലെ കമ്യൂണിസ്റ്റ് കക്ഷികൾ
വോൾവറീൻ

മാർവൽ കോമിക്സിന്റെ ഒരു അമാനുഷിക കഥാപാത്രമാണ് വോൾവറീൻ. ജയിംസ് ഹൗലെറ്റ് എന്നും ലോഗൻ എന്നും ഈ കഥാപാത്രം അറിയപ്പെടുന്നു.വോൾവറീൻ ഒരു മ്യൂട്ടന്റാണ്, അമാനുഷികമായ ഇന്ദ്രിയങ്ങളും അതുല്യമായ കഴിവുകളും പിൻ വലിക്കാൻ ശേഷിയുള്ള നഖങ്ങളും ഏതൊരു മുറിവും വളരെ വേഗത്തിൽ സൗഖ്യം പ്രാപിക്കാൻ സഹായിക്കുന്ന ഹീലിങ്ങ് ഫാക്ടർ എന്നിവ വോൾവറീന്റെ പ്രത്യേകതകളാണ്.ഈ ഹീലിങ്ങ് ഫാക്ടറാണ് വോൾവറീന്റെ പ്രായാധിക്യത്തെ തടയുന്നതും ഒരു സാധാരണ മനുഷ്യായുസ്സിനേക്കാൾ കൂടുതൽ നല്കുന്നതും.വെപ്പൺ X എന്ന പരീക്ഷണത്തിന്റെ ഫലമായി വോൾവറീന് അഡമാന്റിയം അസ്ഥിഘടനയും നഖങ്ങളും ലഭ്യമായത് ഹീലിങ്ങ് ഫാക്ടറിന്റെ ശക്തി കൊണ്ട് മാത്രമാണ്.X-മെൻ, ആൽഫാ ഫൈറ്റ്, അവഞ്ചേഴ്സ് എന്നീ കോമിക്സുകളിലെ ഒരു പ്രധാന കഥാപാത്രമാണ് വോൾവറീൻ.

ദി ഇൻക്രെഡിബിൾ ഹൾക്ക് #180-ന്റെ അവസാന ഭാഗത്താണ് ആണ് വോൾവറീന്റെ ആദ്യത്തെ രംഗപ്രവേശം.ഒരു മുഴുനീള കഥാപാത്രമായി വോൾവറീൻ രംഗപ്രവേശം ചെയ്തത് ദി ഇൻക്രെഡിബിൾ ഹൾക്ക് #181-ലാണ്.എഴുത്തുകാരനായ ലെൻ വെയ്നും മാർവൽ കലാ സംവിധായകനായ ജോൺ റോമിറ്റും ചേർന്നാണ് വോൾവറീൻ എന്ന കഥാപാത്രത്തെ സൃഷ്ടിച്ചത്, ഈ കഥാപാത്രത്തിന് അനുയോജ്യമായ രൂപം നല്കിയത് ചിത്രകാരനായ ഹെർബ് ട്രിമ്പാണ്.വോൾവറീൻ പിന്നീട് X-മെന്നിന്റെ ഏറ്റവും പുതിയതും വ്യത്യസ്തമായതുമായ ജൈന്റ്-സൈസ് X-മെൻ#1 റോസ്റ്ററിലേക്ക് ചേർക്കപ്പെട്ടു.X-മെന്നിന്റെ കഥാകൃത്തായ ക്രിസ് ക്ലാർമണ്ട് വോൾവറീൻ എന്ന കഥാപാത്രത്തിന്റെ വളർച്ചയിൽ നിർണ്ണായകമായ ഒരു പങ്ക് വഹിച്ചിട്ടിണ്ട്.കഥാകൃത്തും ചിത്രകാരനുമായ ജോൺ ബൈൺ X-മെന്നിലെ മറ്റുള്ള കഥാപാത്രങ്ങളേക്കാൾ കൂടുതൽ പ്രായമുള്ള കഥാപാത്രമായി വോൾവറീനെ ചിത്രീകരിച്ചു.

വിയറ്റ്നാം യുദ്ധത്തിന് ശേഷം അമേരിക്കൻ സംസ്ക്കാരത്തിൽ നിന്ന് ഉയർന്ന് വന്നിട്ടുള്ള പ്രതിനായക സങ്കല്പങ്ങളുടെ പ്രതിനിധിയാണ് വോൾവറീൻ. വോൾവറീന്റെ അമാനുഷികമായ ശക്തിയും പരുക്കൻ പ്രകൃതവും ധാരാളം ആരാധകരെ നേടിക്കൊടുക്കുകയുണ്ടായി.വോൾവറീനെ കേന്ദ്ര കഥാപാത്രമാക്കി കൊണ്ടുള്ള കോമിക്സുകൾ 1988-ൽ മാർവൽ കോമിക്സ് പ്രസിദ്ധീകരിച്ചു.
അനിമേറ്റഡ് ടെലിവിഷൻ സീരീസുകളിലും, വീഡിയോ ഗെയിമുകളിലും വോൾവറീൻ പ്രത്യക്ഷപ്പെട്ടു. 20-യത്ത് സെഞ്ച്വറി ഫോക്സ് നിർമ്മിച്ച X-മെൻ ഫിലിം സീരീസിലും വോൾവറീൻ ഒരു മുഖ്യ കഥാപാത്രമായിരുന്നു. ഹ്യൂഗ് ജാക്ക്മാൻ എന്ന നടനാണ് വോൾവറീനെ അഭ്രപാളിയിൽ അനശ്വരമാക്കിയത്.
അവലംബം
പുറം കണ്ണികൾ

*

*
* UncannyXmen.net Spotlight on Wolverine at UncannyXMen.net


വർഗ്ഗം:കോമിൿ കഥാപാത്രങ്ങൾ
ഗോൾഡൻ ഗ്ലോബ് പുരസ്കാരം

ചലച്ചിത്ര-ടെലിവിഷൻ രംഗത്തെ മികച്ച നേട്ടങ്ങളെ അംഗീകരിക്കുന്നതിനായി ഹോളിവുഡ് ഫോറിൻ പ്രസ് അസോസിയേഷൻ നൽകുന്ന പുരസ്കാരമാണ്‌ ഗോൾഡൻ ഗ്ലോബ് അവാർഡ്. ആദ്യത്തെ പുരസ്കാര ദാന ചടങ്ങ് ജനുവരി 1944ൽ ലോസ് ഏഞ്ചലസിലെ ട്വന്റിയത്ത് സെഞ്ച്വറി ഫോക്സ് സ്റ്റുഡിയോയിൽ വെച്ച് നടന്നു. 2008ലെ മികച്ച ടെലിവിഷൻ-ചലച്ചിത്ര സംഭാവനകളെ ആദരിച്ചു കൊണ്ട് ജനുവരി 11, 2009ന്‌ ബെവെർലി ഹിൽട്ടൺ ഹോട്ടലിൽ വെച്ച് 66ാമത്തെ ഗോൾഡൻ ഗ്ലോബ് പുരസ്കാരങ്ങൾ നൽകപ്പെട്ടു.
നിയമങ്ങൾ

ഹോളിവുഡിൽ താമസിക്കുന്നതും അമേരിക്കൻ ഐക്യനാടുകൾക്കു പുറത്തുള്ള വാർത്താമാധ്യമവുമായി ബന്ധമുള്ളതുമായ ഏകദേശം 90 അന്തർദ്ദേശീയ മാധ്യമപ്രവർത്തകരുടെ വോട്ടുകളെ അടിസ്ഥാനമാക്കി എല്ലാ വർഷവും ജനുവരിയിൽ ഗോൾഡൻ ഗ്ലോബ് പുരസ്കാരം നൽകപ്പെടുന്നു.

ഒരു ചലച്ചിത്രം നാമനിർദ്ദേശം ചെയ്യപ്പെടണമെങ്കിൽ

# ജനുവരി ഒന്നിനും ഡിസംബർ 31നും ഇടക്ക് ഗ്രേറ്റർ ലോസ് ഏഞ്ചലസ് പ്രദേശത്ത് ഏഴ് ദിവസത്തേക്കെങ്കിലുമുള്ള പ്രദർശനത്തിനായി റിലീസ് ചെയ്തിരിക്കണം.
# അസോസിയേഷൻ അംഗത്വമുള്ളവർക്കായി പ്രദർശിപ്പിച്ചിരിക്കണം.
# ചിത്രത്തിന്റെ വിതരണക്കാരൻ അംഗങ്ങളെ കത്തിലൂടെ പ്രദർശനത്തിനായി ക്ഷണിച്ചിരിക്കണം.
# മോഷൻ പിക്ചർ അസോസിയേഷൻ ഓഫ് അമേരിക്കയുടെ അംഗീകാരം ല‍ഭിച്ചിരിക്കണം.
# പ്രദർശനം തുടങ്ങി പത്തു ദിവസത്തിനുള്ളിൽ അപേക്ഷാ ഫോം ലഭിച്ചിരിക്കണം.

മികച്ച വിദേശഭാഷാ ചലച്ചിത്രത്തിനു നിബന്ധനകളിൽ ചെറിയ വ്യത്യാസമുണ്ട്.

# കുറഞ്ഞത് 51 ശതമാനം സംഭാഷണമെങ്കിലും ഇംഗ്ലീഷ്-ഇതര ഭാഷ ആയിരിക്കണം.
# യുണൈറ്റഡ് സ്റ്റേറ്റ്സിനു പുറത്തുള്ള രാജ്യത്തു നിന്നാകണം.
# പ്രതിനിധീകരിക്കുന്ന രാജ്യത്തിൽ നവംബർ 1നും ഡിസംബർ 31നും ഇടക്കുള്ള 14 മാസത്തിനിടക്കായിരിക്കണം ചലച്ചിത്രം റിലീസ് ചെയ്തിരിക്കുന്നത്.
അവലംബം


വർഗ്ഗം:ഗോൾഡൻ ഗ്ലോബ് പുരസ്കാരം